इंडियन वेल्स (अमेरिका): दुनिया के नंबर एक खिलाड़ी रोजर फेडरर ने सत्र में अपना शानदार प्रदर्शन जारी रखते हुए इंडियन वेल्‍स टेनिस के फाइनल में जगह बना ली है. स्विट्जरलैंड के फेडरर ने बोर्ना कोरिच को 5-7, 6-4, 6-4 से हराकर टूर्नामेंट के फाइनल में प्रवेश किया. हालांकि इस स्विस खिलाड़ी को दुनिया के 49वें नंबर के खिलाड़ी कोरिच से कड़ी चुनौती का सामना करना पड़ा लेकिन उन्होंने इस सत्र में जीत का रिकॉर्ड जारी रखते हुए 17वां मुकाबला जीता. इससे पहले उनका करियर की सर्वश्रेष्ठ शुरूआत 2006 में रही थी जिसमें उन्होंने लगातार 16 मैच जीते थे.